0347.xml
سری لنکا نے پاکستان کو دوسرے ون ڈے میں 77 رنز سے ہرا دیا، تین میچوں کی سیریز 1-1 سے برابر میتھیوز، جے وردھنے اور پریرا کی شاندار نصف سنچریاں،حفیظ اور شہزاد کی نصف سنچریاں ناکافی ثابت تھسرا پریرا میچ کے بہترین کھلاڑی قرار پائے
ہمبنٹوٹا۔26 اگست (اے پی پی) سری لنکا نے پاکستان کو دوسرے ایک روزہ میچ میں 77 رنز سے شکست دے کر تین میچوں کی سیریز 1-1 سے برابر کر دی۔ دونوں ٹیموں کے درمیان فیصلہ کن میچ 30 اگست کو دمبولا میں کھیلا جائے گا۔ اینجیلو میتھیوز، جے وردھنے اور تھسرا پریرا کی شاندار نصف سنچریوں کی بدولت آئی لینڈرز نے پاکستان کو فتح کیلئے 310 رنز کا ہدف دیا تھا جس کے تعاقب میں پاکستانی ٹیم 43.5 اوورز میں 233 رنز پر ڈھیر ہو گئی۔ محمد حفیظ اور احمد شہزاد کی نصف سنچریاں بھی اپنی ٹیم کو شکست سے نہ بچا سکیں۔ تھسرا پریرا نے 3 لاستھ مالنگا، رنگنا ہیراتھ اور سیکیوج پراسنا نے دو، دو تلکارتنے دلشان نے ایک وکٹ حاصل کی۔ تھسرا پریرا کو عمدہ آل راؤنڈ کارکردگی کا مظاہرہ کرنے پر میچ کا بہترین کھلاڑی قرار دیا گیا۔ منگل کو ہمبنٹوٹا کے مقام پر کھیلے گئے سیریز کے دوسرے ون ڈے میچ میں سری لنکن ٹیم کے قائد اینجیلو میتھیوز،نے ٹاس جیت کر پہلے بیٹنگ کا فیصلہ کیا تو سری لنکن ٹیم نے پہلے کھیلتے ہوئے مقررہ اوورز میں 9 وکٹوں کے نقصان پر 310 رنز بنائے، اینجیلو میتھیوز،نے ذمہ دارانہ بیٹنگ کا مظاہرہ کرتے ہوئے 93 رنز کی اننگز کھیلی، مہیلا جے وردھنے 67 اور تھسرا پریرا 65 رنز بنا کر نمایاں بلے باز رہے۔ دلشان 13، سنگاکارا 11، سیکیوج پراسنا 1، اسہان پری ینجن 3 اور لاستھ مالنگا صفر پر آؤٹ ہوئے۔ کولا سیکرا 5 رنز بنا کر ناٹ آؤٹ رہے۔ وہاب ریاض نے 4، محمد حفیظ نے 3 اور جنید خان نے 1 وکٹ حاصل کی۔ 310 رنز کے ہدف کے تعاقب کیلئے پاکستانی ٹیم جب میدان میں اتری تو اس کا آغاز مایوس کن رہا اور 18 کے مجموعی سکور پر اسے پہلا نقصان اٹھانا پڑا اور شرجیل خان 9 رنز بنا کر مالنگا کی گیند پر شکار ہو گئے، اس موقع پر حفیظ اور شہزاد نے ذمہ دارانہ بیٹنگ کی اور دوسری وکٹ کی شراکت میں 96 قیمتی رنز جوڑ کر سکور 114 تک پہنچا دیا، یہ پارٹنر شپ سری لنکا کیلئے خطرہ بنتی جا رہی تھی کہ یہاں پر سیکیوج پراسنا نے حفیظ کو ایل بی ڈبلیو آؤٹ کر کے نہ صرف اہم پارٹنر شپ توڑی بلکہ ٹیم کو بڑی کامیابی بھی دلائی، حفیظ 62 رنز بنا کر آؤٹ ہوئے، عمر اکمل بیٹنگ کا جادو چلانے میں ناکام رہے اور صرف ایک رن بنا کر دلشان کی گیند پر کیچ آؤٹ ہو گئے۔ احمد شہزاد پاکستان کے چوتھے آؤٹ ہونے والے بلے باز تھے جو 56 رنز کی اننگز کھیلنے کے بعد سیکیوج پراسنا کی گیند کا نشانہ بنے، 192 کے مجموعی سکور پر کپتان مصباح الحق کی ہمت بھی جواب دے گئی اور وہ 36 رنز بنا کر غیر ذمہ دارانہ اسٹروکس کھیلتے ہوئے کیچ آؤٹ ہو گئے، صعیب مقصود بھی توقعات پر پورا نہ اتر سکے اور 9 رنز بنا کر رنگناہیراتھ کی گیند پر ایل بی ڈبلیو ہو گئے، 223 کے مجموعی سکور پر پاکستانی ٹیم کو اس وقت شدید دھچکا لگا جب شاہد آفریدی 17 رنز بنانے کے بعد تھسرا پریرا کی گیند پر کیچ آؤٹ ہو گئے۔ اس کے بعد پاکستان کا کوئی بھی کھلاڑی زیادہ دیر وکٹ پر نہ ٹھہر سکا اور پوری ٹیم 43.5 اوورز میں 233 رنز پر آؤٹ ہو گئی۔ فواد عالم 30، وہاب ریاض 5 اور جنید خان ایک رن بنا کر آؤٹ ہوئے۔ تھسرا پریرا نے 3 جبکہ لاستھ مالنگا، رنگناہیراتھ اور سیکیوج پراسنا نے دو، دو دلشان نے ایک کھلاڑی کو آؤٹ کیا۔
APP
26.08.14
0347p.xml
310رنز کی پٹائی کے بعد ابھرنے کا موقع نہ مل پایا،بیٹسمین بھی ہاتھ پاؤں نہ مار سکے ،233پر اننگز کا اختتام،77رنز سے شکست سیریز 1-1سے برابر ہو گئی احمد شہزاد اور حفیظ کی ففٹیز ،سری لنکن’’ٹو ان ون‘‘پر یرا پاکستانی سائیڈ کو بھاری پڑ گئے ،طوفانی نصف سنچری کے بعد 3پلےئرز کو ٹھکانے لگا دیا ،میتھیوز کے 93رنز
ہمبنٹوٹا(اسپورٹس ڈیسک ) دوسرے ون ڈے میں گرین شرٹس رنز کے سیلاب میں بہہ گئے ،310رنز کی پٹائی کے بعد ابھرنے کا موقع نہ مل پایا،بیٹسمین بھی ہاتھ پاؤں نہ مار سکے،233پر اننگز کا اختتام ہو گیا،77رنز کی شکست کے بعد سیریز1-1سے برابر ہو گئی،احمد شہزاد اور حفیظ کی ففٹیزرائیگا ں رہیں ، ،سری لنکن’’ٹو ان ون‘‘پر یرا مہماں سائیڈ کو بھاری پڑ گئے،طوفانی نصف سنچری کے بعد 3پلےئرز کو ٹھکانے لگا دیا،میتھیوز کے 93رنز بھی خوب کام آئے ،انھوں نے مشکل وقت میں مہیلا جے وردنے (67)کے ساتھ122رنز کی شراکت بنائی،ٹیم نے آخری 10اوورز میں 101رنز بٹورے ،وہاب ریاض 4وکٹیں لینے کے باوجود رنز کا سیلاب نہ روک پائے،محمد حفیظ نے 3پلےئرز کو آؤٹ کیا۔تفصیلات کت مطابق 311رنز کے بڑے ہدف کا تعاقب کرتے ہوئے پاکستان اچھا آغاز نہ کر سکا ،شر جیل خان 9رنز بنا کر لیستھ مالنگا کی گیند پر رنگانا ہیراتھ کو کیچ دے بیٹھے ،محمد حفیظ نے کریز اے آتے ہے خطرناک عزائم کا اظہار کرتے ہوئے کئی دلکش اسٹروکس کھیلے ،انھوں نے شاندار ففٹی بنائی ،مجموعی اسکور 114تک پہنچا تھا کہ حفیظ کو پرسنانے 62پر ایل بی ڈبلیو کر دیا ،تلکار تنے دلشان نے عمر اکمل (1)کا شکار کرنے میں زیادہ دیر نہیں لگائی ،سنگاکارا نے کیچ لینے کے بعد انتہائی مستعدی سے احمد شہزاد (56)کو میدان بدر کرنے میں بھی سنا کی معاونت کی،مصباح الحق بیٹنگ کیلیے آئے تو 4وکٹیں 147پر گر چکی تھیں ،کپتان سے بڑی اننگز کی توقعات ایک بار پھر پوری نہ ہو سکیں ،انھیں36پر رنگا ناہیرا تھ نے آؤٹ کرنے کیلیے نووان کولاسیکر ا کا سہارا لیا ،اسپنر نے چھکا جڑنے والے صہیب مقصود سے فوری بدلہ لیتے ہوئے اگلی ہے گیند پر ایل بی ڈبلیو کر دیا،گذشتہ میچ کے ہیرواس بار صرف 9رنز ہی بنا پائے ،آئی لینڈ رز کو فیصلہ اپنے حق میں کرانے کیلیے ریو یو کا سہارا لینا پڑا ،شاہد آفریدی نے چند اچھے اسٹروکس کھیل کر فتح کی امید جگائی لیکن 17رنز پر انھوں نے بھی وکٹ گنوادی،پریرا کی گیند پر کولاسیکرانے کیچ پکڑنے میں کو ئی غلطی نہیں کی،پیسرے نے اپنے اگلے اوور میں وہاب ریاض (5)کو باؤنڈری پر موجود ہیراتھ کا کیچ بنوانے کے اگلے ہی گیند پر فواد عالم (30)کا بھی شکار کر لیا ،اس بار گیند انجیلو میتھیوز کے ہاتھوں میں محفوظ ہوئی،جنید خان کی وکٹیں لسیتھ مالنگا نے فضا میں بکھیر کر 77رنز سے فتح پر مہر تصدیق ثبت کر دی ۔پریرا نے 3جبکہ لسیتھ مالنگا اور رنگانا ہیرا تھ نے 2,2وکٹیں لیں ،اس سے قبل سری لنکن کپتان انجیلو میتھیوز نے ٹاس جیت کر پہلے بیٹنگ کا فیصلہ کیا ،دوسرے ہی اوور میں تلکارتنے دلشان 13رنز بنا کر پولین لوٹ گئے ،جنید کی گیند پر وکٹ کیپر عمر اکمل نے کیچ لیا تو امپائر نے انگلی نہ اٹھا ئی ،البتہ ریو یو کا نتیجہ پاکستان کے حق میں ہوا،پیسرنے اوپل تھا رنگا کو 11رنز پر اسی انداز میں دھر لیا ،امپائر نے آؤٹ بھی دیدیا لیکن ریویو میں فیصلہ تبدیل ہو گیا ،اوپنر کے انفرادی اسکور میں 10کا اضافہ ہوا تھاکہ عمر اکمل کیچ نہ تھام سکے ،دوسرے اینڈسے وہاب ریاض نے کمار سنگاکارا (11)کو صہیب مقصود کی مدد سے چلتا کرنے کے بعد اوپل تھارنگا کی مزاحمت بھی 27پر ختم کی ،اس بار عمر اکمل نے کیچ لینے میں کوئی غلطی نہیں کی ،ٹیم نے 62رنز کے سفر میں تین وکٹیں گنوادیں ،ابتدائی نقصانات کا ازالہ کرتے ہوئے مہیلا جے وردنے اور انجیلو میتھیوز نے چوتھی وکٹ کیلیے122رنز جوڑے ،بالآخر بہتر لائن اور لینتھ کا مظا ہرہ کرنے والے محمد حفیظ نے جے وردنے کی اننگز کا 67پر اختتام کر دیا ،اسپنر نے پاور پلے میں سیکو گی پر سنا (1)کو ایل بی ڈبلیو کرنے کے بعد ایشان پر یا نجان (3)کو بھی اسی انداز میں میدان بدر کیا ،39ویں اوور میں 6وکٹیں گنواکر 200رنز مکمل کرنے والے آئی لینڈرز کیلیے بہتر ٹوٹل کا حصول مشکل مظر آرہا تھا لیکن انجیلو میتھیوز اور پریرا نے ایسی مار دھاڑ شروع کی کہ کوئی بولر چین کا سانس نہ لے سکا ،سری لنکن کپتان 93رنز بنا کر وہاب ریاض کی گیند پر حفیظ کا کیچ بنے ،پریرا نے آخری اوور میں رن آؤٹ ہونے سے قبل 36گیندوں پر 65رنز کی برق رفتار اننگز کھیل کر ٹیم کا مجموعی 9وکٹ پر 310تک پہنچایا ،لسیتھ مالنگا(صفر)کو وہاب ریاض نے بولڈ کیا ۔
express
27.08.14